fr ms id en id hu ms ms en id en id id id id id id en id id id id id ms id id id id id id id id id id id id id id id id id id id id en ca en id ms id ms ms id ms id id en ms id en en en id id id id en id id id ms ms id en hbs_lat en id id id id id id id id ms en id en id id id id id id id en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
29 Disember 2011 : Dunia Baru Kami
Ini adalah sebuah entri tertangguh kisah kelahiran Izz Zamani pada 29 Disember 2011 yang lalu. Disebabkan sudah hampir setahun lamanya, hendak memulakan semula penulisan kali ni terasa agak kekok. Belasah sajalah. Huhu. Insya Allah, saya masih ingat dengan jelas kronologi yang berlaku dulu. Nukilan ini khas untuk kenangan saya dan suami untuk Izz Zamani.
Hari itu, usia kandungan sudah mencecah 39 minggu 3 hari. Saya ada temujanji antenatal check up yang terakhir di Klinik Desa Lebak. Ketika itu saya sudah mula bercuti dan berada di rumah emak ayah saya di Temerloh. Saya memandu sendiri ke sana. Tiada siapa di rumah ketika itu. Kalau ikutkan, jika masih belum bersalin pada due date saya, temujanji seterusnya ialah di KKIA Temerloh pada Isnin berikutnya selepas tahun baru. Sebaik tiba di rumah, saya terus ke rumah Tok yang terletak sedepa saja di depan rumah saya. Tiba-tiba saya terdengar bunyi kereta menaiki bukit rumah kami. Disebabkan hanya bertudung pendek, saya sedikit berlari masuk ke rumah Tok. Rupa-rupanya, seorang dua pupu saya balik ke rumah ibu saudaranya di sebelah rumah Tok. Termengah-mengah saya kepenatan. Selepas bermain seketika dengan Iman dan Imani, saya pun pulang ke rumah. Terus saya membuka PC dan membuat editan terakhir untuk entri Nota Untuk Anak Mama. Sambil duduk di kerusi, saya makan aiskrim. Haha. Setiap hari pun nak makan aiskrim. Nasib baik tak gemuk sangat masa mengandung. Total berat badan naik 13 kg. Kenaikan yang ideal dari berat badan asal.
Ketika itulah, saya rasa sakit pinggang mula datang secara merengat-rengat dan terus membawa ke depan. Perut mengeras. Ya. Itulah contraction namanya. Contraction yang pertama saya rasakan pada jam 11.50 pagi. Kata saya dalam hati, kalau contraction sudah regular, barulah saya akan memberitahu emak dan suami. Saya teruskan duduk di depan PC. Semakin lama, contraction semakin kerap. Mula-mula selangnya 20 minit sekali. Jadi, saya ambil keputusan untuk baring di sofa depan TV di ruang rehat dapur. Baring dalam 15 minit, saya rasa lega. Tidaklah sakit mana pun lagi. Contraction pun cuma dalam 15 ke 20 saat setiap kali datang. Dalam hati saya berkata, tak regular lagi ni. Mild saja contraction ketika itu. Jadi saya terus ke PC semula. Sambung mengedit entri itu. Dasar blogger betul, kan? Hahaha.
Dalam pukul 1 pm begitu, kadar contraction masih sama tapi saya rasakan sakitnya semakin meningkat. Saya ambil keputusan untuk berhenti online. Biasanya, jika hari yang penat oncall atau postcall, saya biasa merasakan contraction sebegitu. Untuk menghilangkannya, saya akan tidur saja. Bangun tidur, biasanya contraction akan hilang. Jadi, saya masuk ke bilik untuk tidur. Hari masih belum Zohor ketika itu.
Saya terbangun lebih kurang pukul 3.30 petang dan bergegas untuk solat Zohor. Waktu tu macam terlupa yang tadi sudah mula sakit-sakit. Ketika sedang solat, saya rasakan contraction masih ada lagi. Huuu. Sakitnya menahan contraction waktu itu. Mungkin posisi ketika itu kot. Selesai solat, saya duduk di depan TV semula. Saya membuat timing untuk mengira jarak masa antara setiap contraction. Sekali dalam masa 10 minit (1:10) selama 25 saat. Saya tersenyum. Hehe. Memang sakit tapi baru 1:10. Kalau primigravida (mengandungkan anak pertama), lambat lagi ni nak buka jalan sepenuhnya. Jadi saya duduk sambil memegang pinggang. Tak lama kemudian, emak sampai daripada menjemput Aiman dan Azizi balik dari sekolah.
Emak melihat saya yang bangun duduk beberapa kali di depan TV. Emak bertanya sama ada saya sudah rasa sakitkah. Saya menyuruh emak cool dulu. Masih terlalu awal untuk ke hospital. Huhu. Emak tu ada pengalaman bersalin 8 orang anak. Sesedap hati saja saya yang suruh emak cool dulu. Saya nekad untuk tidak beritahu suami dulu. Saya banyakkan berehat di dalam bilik saja untuk mengurangkan rasa sakit yang sedang dialami. Kalau saya bagitahu awal-awal, karang lintang-pukang pula dia balik dari Putrajaya nun. Haha~
Pukul 7.30 malam, selepas solat Maghrib, suami saya menelefon. Pada mulanya saya rahsiakan dulu. Tak mahu dia kelam kabut hendak balik waktu itu juga sedangkan saya sendiri tahu masih lambat lagi masanya. Saya cuma katakan yang saya penat dan sakit belakang. Pukul 9 malam, contraction semakin kuat. 1:10 selama 30 saat. Ok. Sekarang dah moderate. Saya dah patut bagitahu pada suami. Saya menelefonnya, saya memperincikan apa yang sedang berlaku. Tapi saya tetap meyakinkannya bahawa saya masih boleh bertahan. Terbaringlah saya di bilik seorang diri menahan sakit. Sekitar pukul 10 malam, saya keluar ke ruang TV. Ayah ada di situ. Saya katakan pada ayah, kalau-kalau saya terlalu sakit di tengah-tengah malam itu, saya meminta tolong ayah yang hantarkan ke hospital. Kemudian, saya masuk ke bilik semula untuk cuba tidur. Memang tak boleh nak tutup mata langsung. Sakit makin kuat. Huhuhu. Terbayang-bayang lagi sampai sekarang rasa merengat-rengat tu. Tapi masih moderate. Jadi saya berjalan-jalan di dalam bilik untuk mengurangkan rasa sakit. Bagi saya, terbaring jauh lebih sakit. Bila berjalan, kurang sikit rasanya. Hehe.
Pukul 1 pagi, suami saya menelefon semula. Saya katakan, sakit semakin kuat tapi tidak ada tanda yang turun lagi. Bagi saya, sakitnya saya masih boleh tahan. Dia bertanya sama ada sempat atau tidak dia balik keesokan paginya kerana dia ada hal penting di pejabat sebelum dia mula bercuti panjang. Saya katakan, sangatlah sempat. Hahaha.   Yakin sungguh saya ni kan. Tapi, seketika kemudian saya mula merasakan sakit yang semakin lama dan kuat. Lebih kurang pukul 2 pagi, saya menelefonnya semula. Saya minta dia balik malam itu juga. Contraction semakin kerap dan kuat. 2:10 selama 40 saat. Pukul 2.45 pagi dia menelefon memaklumkan dia sudahpun bertolak dari Putrajaya. Saya cuba juga untuk tidur. Tetap tidak boleh. Jadi, saya ambil keputusan untuk mandi dan kemudian ke dapur membancuh air panas untuk diminum. Dalam pukul 5 pagi, suami saya pun sampai. Kami merancang hanya untuk ke hospital selepas selesai solat Subuh supaya tidak berhutang apa-apa solat sebelum bersalin. Di bilik, suami saya tidur kepenatan, saya pula terbaring memegang pinggang dalam kesakitan. Sakit semakin kuat. 3:10 selama 40 saat.
Sebenarnya saya tidak mahu ke hospital terlalu awal kerana hendak mengelakkan ditahan di wad terlebih dahulu jika jalan masih kurang daripada 4 cm bukaannya. Masuk wad adalah a big No for me.   Kalau setakat contraction masih jarang-jarang, atau baru 1:10 mild to moderate, bagi primigravida, jarang sekali bukaannya sudah besar. Jadi, bertahanlah saya di rumah dulu sebelum bergegas hendak ke hospital. Pukul 6.30 pagi, selepas minum dan makan sekadar alas perut yang emak sediakan, kami bertolak ke hospital.
Sebaik tiba di Dewan Bersalin Hospital Temerloh, CTG monitoring dipasang dan kemudian saya di scan. Jantung baby kelihatan sangat reactive tetapi tiba-tiba MO itu berkata: Estimated fetal weight is about 4 kg! (Saya tak berapa percaya pada skill MO tu sebab MO tu masih sangat baru di O+G HoSHAS ketika itu). Saya cuma membalas: Ooo, yeke. Mana mungkin baru 2 minggu lepas saya di scan oleh pakar dan saiz kandungan saya ketika itu adalah borderline IUGR (anak bersaiz kecil dari usia kandungan) tiba-tiba boleh menjadi macrosomia (big baby) pula. Haha. Senyum sajalah kepada MO itu. Dan setelah bukaan jalan diperiksa, sudah 4 cm Dalam hati saya berkata: Yes! Tak payah admit ward dulu. Boleh terus ke labor room! Hehehe.
Ketika itu baru pukul 7.30 pagi. Kebetulan, labor room penuh. Jadi saya keluar dulu ke ruang menunggu bertemu suami, emak dan ayah. Ketika sedang mengalas perut sedikit dengan roti yang emak bawakan, saya menerima panggilan daripada bekas pakar saya ketika bekerja di Jabatan Bius dulu. Dr. Dalina. Katanya dia dengar cerita saya sudah in labor dan berada di labor room. Saya mengiyakan pertanyaannya. Kemudian, dia menawarkan saya untuk mendapatkan hidmat epidural. Oh. Terima kasih, doktor! Justifikasinya, saya memenuhi syarat untuk menggunakan epidural. Sudah strong contraction dan os baru 4 cm. Kalau os sudah lebih daripada 5 cm, saya sudah tak mahu semuanya.
Sekitar 8 pagi, saya sudah ditempatkan di bilik bersalin nombor 8. Seorang staff nurse yang sudah senior bertugas di situ pada pagi itu. Staff nurse Zakiah namanya. Syukur saya rasakan. Selesai saya dipasang dengan CTG monitoring, Anaesth Team yang diketuai oleh Dr. Darlina datang menemui saya di bilik itu. Selesai mereka menceritakan tentang epidural (mereka serba ringkaskan semuanya sebab saya sendiri pun seorang MO Anaesth. Hehe), saya memberi consent dan epidural pun dipasang. Kemudian terbaringlah saya di katil itu menanti os buka perlahan-lahan.
Oh ya. MO O&G yang oncall pada hari itu ialah kawan saya, Michelle. Sebelum ARM dibuat untuk memecahkan air ketuban, saya memberitahunya bahawa saya mahu menyusukan anak saya secara eksklusif dan berharap supaya tiada formula milk diberikan kepada anak saya. Jika bayi terpaksa admitted sekali pun, saya akan mengepam susu untuknya. Dia memberi jaminan akan hal itu. Ya. Hospital Temerloh adalah Hospital Rakan Bayi dan Mesra Suami. Jadi, selepas ARM selesai, suami saya pun dibenarkan masuk dan menemani saya di situ.
Di saat itu, saya mula terasa mengantuk yang teramat sangat. Mana tidaknya. Saya tidak tidur langsung pada malam sebelumnya. Jadi, selepas epidural dipasang (saya request untuk menggunakan half dose saja supaya masih boleh rasa akan sakit bersalin), baru saya rasa selesa untuk berehat sekejap sebelum bekerja semula untuk meneran nanti. Suami saya duduk di sebelah saya sambil membaca Al-Quran. Dan saya mengikut alunan Surah Yasin yang dibacakannya itu.
2 jam selepas air ketuban dipecahkan CTG tidak menunjukkan variasi yang baik. Saya sudah cuak. Ya Allah. Sehabis boleh, saya memang tidak mahu dibedah. Saya mahu bersalin secara normal. Saya meminta suami mendoakan saya dengan sangat ketika dia keluar untuk solat Zohor sekejap. Ketika CTG tidak cantik itu, puas saya cuba stimulate bayi supaya jantungnya aktif. Saya mendapat oksigen melalui nasal prong, berbaring mengiring ke kiri dan menggosok-gosok perut supaya bayi tidak berada dalam sleeping pattern. Michelle masuk ke bilik saya. Katanya, dia sudah berbincang dengan pakar oncall, Dr. Jalilah. Dr. Jalilah memberi masa lagi 2 jam sebelum keputusan dibuat semula.
Pukul 2.45 petang, Dr. Jalilah dan pasukan O&G masuk ke bilik saya. Os masih kekal 4 cm. Setelah CTG ditelitinya, Dr. Jalilah menyuruh di challenge juga dengan Pitocin untuk membantu augmentation. Tapi tidak lama. Hanya 2 jam maksimum. Dan ketika itu Dr. Jalilah menganggarkan berat bayi antara 3.4 ke 3.6 kg. Memandangkan saiz badan saya yang tidaklah terlalu besar, Dr. Jalilah terus mengarahkan supaya saya diletakkan dalam lithotomy position jika os sudah buka sepenuhnya. Ketika itu, bilik bertentangan dan sebelah saya sudah pun bersalin. Hai la nasib badan. Masuk semuanya serentak. Orang lain dah selesai, saya masih belum progres pun lagi.
Alhamdulillah. Setelah Pitocin dimulakan, CTG nampak samkin reactive. Perut terasa semakin berat ke bawah. Contraction terasa semakin kuat sehingga saya dapat merasainya. Tekak saya terasa sangat kering. Suami saya ada membawa coklat bersamanya ketika itu. Adalah salah sebenarnya jika saya makan waktu itu kerana jika sekiranya perlu menjalani Caeserean Section, lebih selamat jika saya sudah siap sedia berpuasa selama paling kurang 6 jam. Tapi, saya balun juga 1 bar coklat itu. Ayat pujuk saya kepada suami: Ni nak guna sebagai tenaga untuk meneran nanti. Hahaha.
Dalam pukul 4.15 pm, saya meminta suami membelikan saya sebarang air jus, asalkan bukan yang jenis bersusu. Jika perlu dibedah sekali pun, saya ada masa lagi. Haha. Orang Anaesth memang selalu fikir jarak selamat makan minum sebelum pembedahan.   Puas saya menunggu dia pergi membeli air. Lamanya! Ketika itu, sudah pun pukul 4.45 pm. Jalan diperiksa semula. Alhamdulillah sudah 6 ke 7 cm! Progres yang baik. Maka, saya diberi masa sejam lagi sebelum keputusan dibuat semula. Waktu itu, saya berdoa dengan sangat semoga segalanya dipermudahkan untuk bersalin secara normal dan anak saya selamat.
Pukul 5.30 pm, barulah suami saya muncul semula. Katanya, dia terpaksa menunggu di luar bilik sekejap ketika prosedur VE. Yang membuatkan dia lambat masuk semula kerana dia ke tandas dahulu kerana sudah terlalu lama sejak pagi dia langsung tidak ke tandas kerana berada di sisi saya. Huuu. Touching. Touching. Kasihan dia terpaksa menahan diri daripada ke tandas kerana menemani saya. Kemudian saya terus menyeluk laju plastik yang dibawanya. Laju saya menghabiskan sekotak air oren. Selepas habis air itu, dengan tenang saya katakan padanya: Abang, tolong panggil staff nurse tadi. Abang cakap kat dia, Sarah dah rasa nak meneran.
Haaaaa! Ambik kau. Terkejut suami saya. Dia kata, kenapa tak beritahu awal-awal. Saya pun jawab. Sebab saya haus dan nak minum air dulu baru ada feel nak meneran dengan penuh semangat.   Ketika staff nurse tersebut memeriksa jalan, memang betul, os sudah fully! Jam tepat pukul 5.50 pm pada waktu itu. Lalu dipanggilnya Michelle. Dan seperti yang dah dirancang sejak sebelum bersalin, sepupu saya sendiri, Nisa, yang akan menyambut anak saya. Tapi saya murah rezeki. Selain Michelle dan Nisa, di situ juga ada Zubaidah junior di Moscow dulu merangkap HO Ortho ketika itu dan juga Ili Safia, salah seorang HO yang saya rapat dengannya. Bersemangat mereka membantu memposisikan saya pada kedudukan lithotomy.
Sebaik berada saja dalam lithotomy position, contraction datang. Terasa sakit yang amat waktu itu kerana lumrahnya epidural tidak betul-betul cover sehingga ke bahagian perineum. Bergenang air mata ni. Waktu itu, suami saya sudah memangku kepala saya untuk memudahkan proses meneran seperti yang saya ajarkan dulu. Waktu sakit itu datang, saya terbayangkan muka emak saya. Ya Allah. Begini sakit yang emak tanggung rupanya. Ketika meneran kali pertama, saya dapat merasa kepala bayi yang menurun ke depan. Dalam hati saya cuba bertenang. Insya Allah, saya boleh buat. Ketika itu, Nisa, Bedah, Michelle, Ili dan staff nurse Zakiah macam pasukan sorak wanita terhebat di alaf ini. Kuat betul mereka bersuara untuk memberi semangat kepada saya. Dulu-dulu selalu buat dekat patient macam tu. Sekarang, diri sendiri yang alaminya. Hehe.
Suami saya pula berkali-kali menyuruh saya untuk menarik nafas dalam-dalam dan bertenang. Apabila contraction datang lagi, saya pun meneran sekali lagi dengan sehabis daya. Terasa sesuatu yang berat sudah hampir-hampir keluar. Contraction hilang. Saya menunggu lagi. Seminit kemudian, contraction datang lagi dan saya meneran lagi. Tiba-tiba suami saya berkata dengan penuh keterujaan: Wah, sayang! Lebatnya rambut baby. Sikit lagi!
Saya pun apa lagi. Bila dengar saja yang rambut bayi lebat, saya curi nafas sementara contraction masih ada dan terus meneran dengan sekuatnya. Tiba-tiba semua pun berbunyi: Haaaaaa! Keluar dah kepala baby! Dan saya bagaikan putus nafas ketika itu. Leganya rasa ketika itu. Lega sangat. Saya pun terus mengambil nafas dalam-dalam buat kali terakhir dan kemudian meneran sekali lagi untuk mengeluarkan badan bayi pula.
Alhamdulillah. Tepat jam 6.09 petang, lahirlah anak lelaki kami dengan berat 3.26 kg! Bayi yang masih basah berdarah dan bertali pusat itu terus diletakkan di atas dada saya. Subhanallah! Waktu itu, saya terus menangis kerana kini saya sudah bergelar ibu kepada bayi lelaki itu. Terus saya cium rambut anak saya. Suami saya pula memeluk dan mencium dahi saya. Saya tahu dia sangat terkesan melihat proses bersalin itu dan dia sendiri masih terkesima melihat bayi kecil kami yang sangat putih kulitnya itu. Anak kami menangis ketika berada di atas dada saya. Saya syukur dia menangis. Itu tandanya dia dapat bernafas. Alhamdulillah Ya Allah. Alhamdulillah Ya Allah. Kemudian Nisa mengambil bayi untuk dibersihkan sementara memberi ruang untuk placenta keluar dan proses menjahit luka episiotomy.
Tapi, Allah jugalah yang Maha Merancang segalanya. Saya mengalami vaginal wall tear yang teruk. Ada empat luka dengan apex yang jauh ke dalam. Disebabkan saya masih mempunyai epidural, proses repair terus dilakukan di labor room saja tanpa perlu dibawa ke dewan bedah. Hampir 2 jam saya dijahit-jahit untuk menghentikan pendarahan. Saya kehilangan hampir 1 liter darah. Untuk bersalin secara biasa, lebih daripada 500 ml sudah dikira sebagai postpartum hemorrhage (PPH). Ketika dijahit, anak saya diletakkan di dalam cot di bawah warmer bilik yang sama. Disebabkan PPH, saya tidak dimasukkan ke wad biasa postnatal sebaliknya ditahan di HDU labor room untuk pantauan. Hemoglobin selepas bersalin juga terus jatuh menjadi 9. Hampir pukul 9 malam, barulah saya betul-betul dapat berehat. Suami saya membawakan anak saya kepada saya dan saya pun terus menyusukannya.
Hanya Allah yang tahu apa saya rasa ketika itu. Melihat anak kecil itu menyusu, sambil matanya terkatup-katup mengelak silau cahaya, saya rasa sangat syahdu! Sudah sudah menjadi seorang ibu! Lalu saya peluk dia dan saya cium pipi gebunya yang sangat mulus. Suami saya yang berada di sisi katil itu juga turut memeluk kami.
Lalu suami saya berkata: Terima kasih sayang sebab lahirkan anak abang. Terima kasih baby sebab jadi anak ayah dan mama. Saya menangis lagi. Menangis kerana terlalu syahdu dan gembira!
Keesokannya saya dibenarkan untuk dipindahkan ke wad postnatal. Selepas Solat Jumaat, saya dibenarkan pulang ke rumah. Emak, ayah, tok dan adik beradik semuanya menunggu di rumah. Dan sebelah malamnya ummi, baba dan adik-adik ipar saya datang mengjenguk ahli baru keluarga kami.
Alhamdulillah. Pengalaman mengandung dan melahirkan bayi ini telah menginsafkan saya sebagai seorang wanita. Juga telah mengajar saya menjadi lebih tabah dan kuat. Begitu juga dengan suami. Pengalaman melihat saya bersalin di depan matanya adalah sesuatu yang membahagiakan tapi prosedur menjahit itu sangatlah mengerikan baginya.
Pada hari ketujuh, kami mentahnik, mencukur rambut dan memberikannya nama. Dan pada hari ke-30, kami mengaqiqahkannya dengan seekor kambing. Kenduri kecil dibuat di rumah emak dan ayah. Seminggu selepas itu, satu bahagian lembu pula menjadi pelengkap aqiqahnya yang diarak dalam majlis selawat dan cukur jambul bersama 6 orang lagi bayi-bayi yang baru lahir di kampung saya.
Semoga Izz Zamani membesar dengan sihat, cergas tubuh badan, cerdas akal fikiran, menjadi hamba yang ‘abid, soleh kepada mama ayah, cantik rupa dan akhlaknya, berani mempertahankan agama dan boleh menghafaz Al-Quran suatu hari nanti.
Izz Zamani, terima kasih kerana melengkapkan kehidupan mama dan ayah!
Nota: Saya ambil masa hampir setahun untuk menyudahkan entri ini. Kadang-kadang saya menangis memeluk suami kerana melihat Izz terlalu cepat membesar dan sudah pandai terlalu banyak perkara. Terasa masa berlalu begitu cepat!
Posted on December 27th, 2012 by Sarah  |  15 Comments »
Sekarang jam dah menunjukkan pukul 3 pagi. Saya masih berjaga untuk menyudahkan kerja-kerja rumah. Selepas itu buka laptop untuk menghantar email berkaitan kerja ke JKNP Kuantan. Sambil itu saya mengepam susu untuk stok Izz Zamani. Siang hari pula bekerja macam biasa dan saya sekarang sedang passive oncall selama hampir 40 hari berderet. Fuuuuh~
Penat. Memang saya penat. Penat sangat. Kalau ikutkan rasa nak mogok sebab penat. Penat ulang-alik sana-sini lagi. Penat kerja. Penat uruskan keluarga. Penat oncall. Kalau ikutkan hati, memang boleh patah semangat.
Tiba-tiba saya teringat kisah sewaktu saya tingkatan 3 di SMA Al-Khairiah Temerloh. Dalam masa seminggu lebih, saya sibuk dengan bahas, syarahan dan bola jaring. Tak lekat di rumah pun sebab terpaksa keluar ke daerah-daerah lain bersama pasukan sekolah. Selesai semua perkara dalam masa seminggu lebih itu, saya sibuk semula dengan bahas peringkat negeri.
Jadi, pada suatu hari tu, saya meluahkan rasa hati saya kepada cikgu bahas saya, Cikgu Zaiton (I miss you, cikgu!). “Cikgu, saya rasa penat sangat.”
Nak tahu apa cikgu saya buat?
Dia datang dari belakang saya, tepuk saya di bahu kiri dan berkata:
“Cuba fikir, awak penat sebab awak fikir awak buat semua ni untuk siapa? Kerana apa? Kalau awak fikir awak buat dan cuba harungi semua ni sebab awak nak berjaya, bila awak kalah, awak akan rasa berganda-ganda penat. Kalau awak menang, awak akan rasa hilang penat tu sekejap je. Tapi kalau awak buat semua ni sebab awak tahu orang lain perlukan awak, awak akan rasa kepuasan tu bila hasilnya tu menyenangkan dan menggembirakan mereka semua. Kalau berkorban tu boleh membahagiakan, kenapa pilih untuk tidak, kan?”
Sekejap tadi, saya rasa nak menangis bila teringatkan kata-kata Cikgu Zaiton. Antara kesemua pilihan jawapan yang ada, saya pilih yang terakhir. Saya yakin, dulu, ayat terakhir itu juga yang menajadi pilihan saya.
Ok. Nak tidur dah. Esok nak bangun awal pagi untuk siapkan bekalan makanan Izz, gosok baju, pergi kerja, oncall, mengepam, ………. And the list goes on...
This is just a self reflection for myself. Stay strong, Sarah. You just need to be so. Even when you cry loud inside despairing your tiredness, you just need to stay strong.
Selamat 8 bulan, Izz Zamani. Mama dan ayah sayang Izz!
Nota: Malam ni, blog ni kembali menjadi dunia saya macam dulu-dulu. I just like it to stay that way. 😉
Posted on August 29th, 2012 by Sarah  |  10 Comments »
I Am On The Go!!!
Lamanya saya tidak menulis. Terlalu rindu untuk kembali aktif berkongsi cerita dan pengalaman. Mula-mula dikekangi masalah laptop rosak. Kemudian, keadaan kehidupan yang sedang diadaptasi dengan kehadiran Izz Zamani pula. Bila sudah mula bekerja, terbatas dek kesibukan oncall dan keletihan selepas balik kerja. Jika ada masa lapang, sudah pasti saya penuhi bersama suami dan Izz.
Terlalu banyak yang terjadi dalam tempoh empat bulan ini. Terlalu banyak! Kadang-kadang, pernah saja terdetik di dalam hati untuk kongsikan pengalaman dan pengajaran yang saya dapati daripada kerja dan kehidupan saya dengan rakan-rakan pembaca. Tapi, tetap tidak sempat untuk duduk menekun menulis.
Di hospital, saya ialah seorang doktor yang cuba memberikan yang terbaik untuk pesakit. Saya selalu keluar rumah dengan ikhlas niat untuk membantu orang lain. Kalau tidak begini, hari-hari yang saya lalui terasa sangat memenatkan. Saya suka kerja saya. Kalau tidak ikhlaskan niat, sia-sia saja apa yang saya lakukan. Walau terpaksa lalui oncall berderet seminggu dalam keadaan hanya ada dua orang MO di Jabatan Anaesthesiology dan ICU, saya tetap akan cuba berikan yang terbaik.
Di rumah pula, saya ialah seorang isteri dan ibu yang sentiasa mahukan yang terbaik untuk suami dan anak saya. Setiap hari seboleh-bolehnya saya akan memasak untuk suami. Hanya jika saya oncall atau postcall yang terlampau penat saja baru kami akan membeli di luar. Pada masa yang sama, saya konsisten mengepam susu untuk Izz. Di hospital mahupun di rumah. Aktiviti mengepam adalah satu kemestian setiap hari. Hatta pukul 3 pagi pun saya bangun untuk mengepam setiap hari. Sejak Izz sudah mula makan ketika berumur 6 bulan lebih (Alhamdulillah, saya berjaya menyusukan Izz secara eksklusif dengan susu ibu selama 6 bulan penuh!!!), saya akan memasak buburnya setiap pagi. Hujung minggu yang tidak oncall, saya dan suami akan bergotong-royong menyediakan stok puri sayur dan buah-buahan Izz. Hanya masakan dari rumah tanpa sebarang gula, garam dan perasa tambahan untuk Izz buat masa ini. Rutin bangun pukul 5 pagi adalah jadual tetap saya.
I guess, this explains why this blog has been abandoned for the last 4 months. 😉 But now, say no more to laziness and tiredness. I’m on the go!
Suami saya dah bawa saya pergi beli laptop baru dan handphone saya sudah dinaiktarafkan versinya. Dah boleh jadi WiFi hotspot. Sekarang saya tak perlukan broadband lagi! I’m on the go! Anytime, anywhere. Insya Allah, akan lebih ada kesempatan dan masa untuk menulis di dunia saya ini.
Dan masih belum terlambat, Salam Ramadhan buat semua. Ya. Ini tahun pertama saya berpuasa dan menyusukan pada masa yang sama. Tapi itu bukan alasan untuk meninggalkan rutin berlumba-lumba untuk beribadah di bulan mulia ini, dan bukan alasan untuk tidak mengepam untuk Izz Zamani. 😉
Nota 1: Izz sudah 7 bulan. Sudah ada 2 batang gigi dan sudah mula hendak lepas tangan untuk berjalan. Yeay! 🙂
Nota 2: Entri tertunggak – Pengalaman melahirkan Izz Zamani! Hehe :p
Nota 3: Nanti akan kongsi perjalanan suka-duka menyusukan Izz dengan susu ibu. Kalau saya lambat, sila tuntut. Haha
Nota 4: Pesanan saya turun temurun. Selamat bertadarus dan menghayati Al-Quran di bulan Ramadhan ini dan moga dapat diteruskan selamanya.
Posted on July 31st, 2012 by Sarah  |  24 Comments »
Hari ini umur Izz sudah pun 19 hari. Terasa baru sangat lagi melahirkan Izz. Masih teringat lagi detik-detik hendak melahirkan dia. Ketika sedang meneran yang penghabisan di saat kepala Izz sudah hampir keluar, suami saya berkata: Sayang, rambut dia lebat! Wah. Saya pun apa lagi. Terus terasa bersemangat hendak meneran sekuat yang boleh. Dan memang selepas itu, kepala Izz pun keluar dan dengan sekali teran pula selepas itu, keluarlah Izz sepenuhnya.
Itu 19 hari yang lalu. Di saat dia lahir, rambutnya sangat lebat dan terpacak-pacak. Memang terujalah saya melihatnya. Pada sebelah malamnya pula saya tidak boleh lelap kerana asyik melihat dia nyenyak tidur di samping saya sambil menyusu. Rambut pacak, kulit cerah, mata sepet. Cukup sifat untuk jadi artis K-Pop, kata adik saya. Haha. Dan kini, rambut Izz yang terpacak itu sudah tiada. Izz botak. Licin. Dicukur dan ditahnikkan pada hari ke-9 yang lalu. Dan insya Allah pada cuti sekolah sempena Tahun Baru Cina ini, Izz akan diaqiqahkan pula.
Izz suka penyekkan mukanya ke bawah. Maksud saya, dia suka menekan bahagian dagunya ke dada. Jadi akan kelihatan mukanya menjadi penyek dan pipinya melebar. Sejak hari pertama lagi saya sudah memanggilnya Si Penyet. Hihi. Comel sungguh apabila dia membuat muka penyek begitu. Setiap kali melihat dia membuat muka begitu, saya akan memberitahu suami saya bahawa Izz sedang membuat muka asam kundur. Huhu. Err. Siapa pernah main permainan Plants vs Zombies? Kalau nak tahu bagaimana rupanya asam kundur yang saya maksudkan tu, rupanya ialah seperti buah yang digunakan untuk menghempap zombi yang datang yang berharga $50 dalam permainan itu. Huhu. Dan kadang-kala, apabila Izz menangis, dia akan mengeluarkan bunyi seperti zombi berdolfin pula! Huhu. Nampak sangat saya dan suami dipengaruhi oleh permainan itu!
Yang saya sedar, Izz biasa terjaga sekitar jam 10 malam sama ada kerana hendak menyusu atau perlu menukar pampersnya. Jika hendak menukar pampers, suami saya akan membawanya ke tilamnya di hadapan TV di ruang rehat dapur. Dan pada ketika itu jugalah adik-adik saya sedang menonton rancangan 30 Minit Ustaz Don. Iya. Izz sukakan Ustaz Don! Setiap kali Ustaz Don mengaji lagilah Izz suka. Dia akan diam saja walaupun hakikatnya pampersnya ketika itu penuh! Huhu. Oleh itu, suami saya memamnggil Izz dengan nama Izz Don Zamani. Hihihi. Moga-moga Izz mendapat berkat ilmu yang ada pada Ustaz Don ya.
Setiap kali hendak menyusukan Izz, saya akan membacakan beberapa surah lazim dan doa untuk Izz. Al-Fatihah, doa makan, doa tidur (of course lepas menyusu tu dia akan terus tidur, kan), ayat Kursi, ayat 1000 dinar, 3 Qul dan syahadah. Jika dia masih berjaga juga, Izz sangat suka akan selawat Solla ‘alaikallah dan Tubna ilallah. Dodoi-dodoi, mesti dia akan tidur juga. Cuma, di waktu malam saja kadang-kala Izz akan meragam. Yang itu memang sangat mencabar kesabaran. Tidur duduk bersandar di kepala katil atau pun tidak cukup tidur itu memang perkara biasa bagi saya. Tapi saya sangat bersyukur. Suami saya sangat banyak membantu. Emak apatah lagi. Emak yang menyediakan tempat bersalai dan bertungku saya setiap pagi. Emak juga yang memandikan Izz. Emak menyediakan makanan orang berpantang untuk saya dan emak jugalah yang mendodoikan Izz pada masa-masa tertentu jika Izz menangis dan saya pula sedang mandi atau makan.
Suami saya pula yang menukarkan pampers Izz. Terutamanya di malam hari. Dia belajar segala selok-belok menjaga anak dengan emak. Dia juga yang menolong saya menyediakan perkakas untuk mengepam susu untuk dibuat stok. Dia tak jemu memberikan semangat ketika saya ada kalanya tertekan melihat stok susu yang sedikit ketika dipam. Dia juga yang mengurus dan menyusun stok-stok susu di dalam peti. Dia mengurut tapak kaki saya yang kelenguhan dan disebabkan keadaan kesihatan saya tidak berapa memuaskan, suami saya jugalah yang akan mendukung Izz untuk dibawa ke mana saja. Saya tidak dibenarkan untuk mengangkat benda berat sedikit pun. Dan jika ada masa lapang, suami saya jugalah yang akan menemani saya bermain game. Hehe.
Dan sememangnya benar. Sesusah-susah zaman mengandung, susah lagi apabila sudah bergelar ibu. Sebab itulah syurga itu letaknya di bawah telapak kaki ibu. Subhanallah. Kini, sudah 19 hari bersama Izz Zamani. I feel awesome!
Izz Zamani kesayangan mama dan ayah, Izz terlalu comel di mata dan hati kami! Jadilah penyejuk mata dan hati kami juga ya, sayang.
Nota: Terima kasih atas ucapan tahniah daripada semua. Buat semua yang meninggalkan komen di entri lepas, terima kasih juga saya ucapkan! Tak sempat nak balas kesemuanya!
Posted on January 16th, 2012 by Sarah  |  28 Comments »
Alhamdulillah. Alhamdulillah. Alhamdulillah. Saya telah selamat melahirkan anak sulung kami secara normal pada 29 Disember 2011 yang lalu tepat jam 6.09 petang seberat 3.26 kg. Anak lelaki! Gembiranya tak terkata. Saya dan suami kini telah bergelar mama dan ayah!
Bayi ini kami namakan Izz Zamani Bin Ahmad Thaariq. Izz bermaksud kekuatan. Zamani bermaksud sepanjang zaman. Dinamakan sempena segala susah-payah yang telah kami berdua lalui dengan penuh ketabahan. Moga-moga Izz mendapat berkat namanya ini agar kuat untuk menempuhi segala bentuk ujian hidup di dunia ini, insya Allah.
Izz Zamani, selamat datang dalam hidup kami, sayang. Membesarlah menjadi anak yang soleh lagi muslih, cerdas akal fikiran dan sihat tubuh badan. Mama dan ayah sayang Izz!
Untuk rakan-rakan pembaca yang sentiasa mendoakan keselematan saya dan bayi ini, terima kasih kami bertiga ucapkan. Hanya Allah yang dapat membalas segala kebaikan yang telah kalian kirimkan lewat doa itu. Terima kasih!
Nota 1: Entri yang tertangguh yang belum sempat saya kongsikan itu sebenarnya tentang pengalaman mengandungkan Izz. Sudah hampir siap diedit sehari sebelum bersalin. Tapi tetap tak sempat untuk dikongsikan sebab sudah mula sakit-sakit. Nanti saya tetap akan back date semula entri itu. Untuk tatapan Izz suatu hari nanti.
Nota 2: Akan saya kongsikan juga pengalaman bersalin anak sulung ini!
Nota 3: Update blog sambil Izz tidur di atas riba. Oh!
Posted on January 7th, 2012 by Sarah  |  51 Comments »
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)